|  |  |
| --- | --- |
|  | **ใบความรู้** |
| วิชากระบวนการจัดทำบัญชี รหัสวิชา 20201 - 2008  | สัปดาห์ที่ 2 |
| สาขาการบัญชี ระดับชั้น ปวช.2 |
| บทที่ 2 วงจรปฏิบัติงานบัญชี |
| อ.ผู้สอน |

ขั้นตอนการปฏิบัติทางการบัญชี

วงจรบัญชี หมายถึง วิธีการบันทึกรายการบัญชีที่เกิดขึ้น เพื่อเป็นหลักฐานในการจัดทำรายงานทางการเงินและเนื่องจากการบัญชี เป็นศิลปะของการเก็บรวบรวมบันทึกจำแนก และทำสรุปข้อมูลอันเกี่ยวกับเหตุการณ์ทางเศรษฐกิจในรูปตัวเงิน

ขั้นตอนทางบัญชี เรียกว่า กระบวนการจัดทำบัญชี หรือวัฏจักรบัญชี โดยเริ่มจากการบันทึกรายการบัญชีที่เกิดขึ้น จนถึงการเสนอรายงานทางการเงินของรอบระยะเวลาบัญชีหนึ่งๆ ดังนี้

|  |  |
| --- | --- |
|  | **ใบความรู้** |
| วิชากระบวนการจัดทำบัญชี รหัสวิชา 20201 - 2008  | สัปดาห์ที่ 2 |
| สาขาการบัญชี ระดับชั้น ปวช.2 |
| บทที่ 2 วงจรปฏิบัติงานบัญชี |
| อ.ผู้สอน |

* **รายการค้า หมายถึง เหตุการณ์ที่ก่อให้เกิดการโอนหรือแลกเปลี่ยนระหว่างหน่วยงานทางการบัญชีหนึ่งกับหน่วยงานทางการบัญชีหรือบุคคลอื่น ซึ่งมีผลกระทบต่อการดำเนินงานหรือฐานะทางการเงินของหน่วยงานนั้น โดยมีหลักฐาน ซึ่งเป็นข้อเท็จจริงที่ยอมรรับว่าถูกต้อง หรือถือได้ว่าถูกต้อง เช่นหลักฐานการเกิดรายได้ เช่น ใบส่งของหรือใบกำกับสินค้า หลักฐานการเกิดค่าใช้จ่าย เช่น ใบส่งของ ใบแจ้งหนี้ เป็นต้น**
* **การวิเคราะห์รายการค้า เมื่อมีรายการค้าเกิดขึ้น จะต้องวิเคราะห์รายการค้าว่ามีผลกระทบต่อสินทรัพย์ หนี้สิน และส่วนของเจ้าของอย่างไร**
* **การบันทึกรายการค้าในสมุดรายวันขั้นต้น เมื่อผ่านการวิเคราะห์รายการค้าแล้ว ก็จะนำรายการค้าไปบันทึกรายการในสมุดรายวันขั้นต้น ซึ่งสามารถเลือกใช้ตามความเหมาะสมของกิจการแต่ละประเภท และอาจเลือกใช้สมุดรายวันทั่วไปหรือสมุดรายวันเฉพาะก็ได้**

**สมุดรายวันขั้นต้น มี 2 ประเภท คือ**

* **สมุดรายวันทั่วไป**
* **สมุดรายวันเฉพาะ ประกอบด้วย สมุดรายวันซื้อสินค้า , สมุดรายวันขายสินค้า , สมุดรายวันรับเงิน , สมุดรายวันจ่ายเงิน , สมุดรายวันส่งคืน , สมุดรายวันรับคืน**
* **การผ่านรายการไปบัญชีแยกประเภท การผ่านรายการไปบัญชีแยกประเภทเป็นขั้นตอนที่ทำถัดจากการบันทึกรายการบัญชีในสมุดรายวันขั้นต้น**

**บัญชีแยกประเภท มี 2 ประเภท คือ**

* **บัญชีแยกประเภททั่วไป บัญชีแยกประเภทเล่มเดียว**
* **บัญชีแยกประเภทย่อย ประกอบด้วย บัญชีแยกประเภททั่วไปแบบคุมยอด , บัญชีแยกประเภทลูกหนี้รายตัว , บัญชีแยกประเภทเจ้าหนี้รายตัว**
* **การจัดทำงบทดลอง ในวันสิ้นงวดบัญชีต้องเก็บยอดคงเหลือของบัญชีแยกประเภททั่วไปแต่ละบัญชีมาจัดทำงบทดลอง เพื่อเป็นการพิสูจน์ว่าการผ่านรายการบัญชีถูกต้อง**
* **การจัดทำกระดาษทำการ หมายถึง กระดาษที่บันทึกข้อมูลทางบัญชีต่างๆ ในงบทดลอง เพื่อทำการปรับปรุงรายการบัญชีต่างๆ และจำแนกตัวเลขจำนวนเงินของบัญชีต่างๆ ไปใช้ในการคำนวณหาผลกำไรหรือขาดทุนของกิจการ**

|  |  |
| --- | --- |
|  | **ใบความรู้** |
| วิชากระบวนการจัดทำบัญชี รหัสวิชา 20201 - 2008  | สัปดาห์ที่ 2 |
| สาขาการบัญชี ระดับชั้น ปวช.2 |
| บทที่ 2 วงจรปฏิบัติงานบัญชี |
| อ.ผู้สอน |

* **การจัดทำงบการเงิน เป็นขบวนการขั้นสุดท้ายของขบวนการจัดทำบัญชี ซึ้งใช้เป็นสื่อกลางในการนำเสนอข้อมูลทางการเงินของธุรกิจแก่บุคคลภายนอก และผู้สนใจ ซึ่งประกอบด้วย**
* **งบดุล เป็นงบที่แสดงฐานะการเงินของบุคคล หรือ กิจการ ณ วันใดวันหนึ่งว่ากิจการมีสินทรัพย์ หนี้สิน และทุน เป็นจำนวนเท่าใด**
* **งบกำไรขาดทุน เป็นงบที่แสดงผลการดำเนินงานของกิจการสำหรับงวดบัญชีใดบัญชีหนึ่งว่าเป็นอย่างไรบ้าง**
* **การปิดบัญชี ขบวนการจัดทำบัญชีหรือการจดบันทึกรายการค้าต่างๆ ที่เกิดขึ้นนั้น จะต้องมีการกำหนดรอบระยะเวลาบัญชีไว้ อาจจะเป็น 3 เดือน หรือ 1 ปี หรือไม่ก็ได้**
* **รายการกลับบัญชี การลงรายการกลับบัญชี หมายถึง การกลับรายการซึ่งได้ปรับปรุงแล้วในวันสิ้นงวดบัญชีเพื่อให้เหมาะสมสำหรับงวดบัญชีใหม่**

**ตัวอย่าง การวิเคราะห์รายการค้า**

|  |  |  |  |
| --- | --- | --- | --- |
| **รายการค้า** | **สินทรัพย์** | **หนี้สิน** | **ส่วนของเจ้าของ** |
| **เพิ่ม** | **ลดลง** | **เพิ่ม** | **ลดลง** | **เพิ่ม** | **ลดลง** |
| **นายชาญชัยนำเงินสดมาลงทุน** | **🗸** |  |  |  | **🗸** |  |
| **ซื้ออุปกรณ์สำนักงานเป็นเงินสด** | **🗸** | **🗸** |  |  |  |  |
| **ซื้อเครื่องตกแต่งเป็นเงินเชื่อ** | **🗸** |  | **🗸** |  |  |  |
| **รับเงินสดค่าขายเครื่องใช้ สำนักงาน** | **🗸** |  |  |  | **🗸** |  |
| **ส่งบิลเก็บเงินค่ากระดานไวท์บอร์ด** | **🗸** |  |  |  | **🗸** |  |
| **ชำระค่าเครื่องตกแต่ง** |  | **🗸** |  | **🗸** |  |  |
| **รับชำระหนี้** | **🗸** | **🗸** |  |  |  |  |